Lavdrim Muhaxheri

Lavdrim Muhaxheri (13 mars 1989 - 8 qershor 2017) ishte udhëheqës kosovar i organizatës terroriste ISIS dhe rekrutues i xhihadistëve shqiptarë që po luftojnë në Siri dhe Irak. Ai ishte ushtar i KFOR-it dhe NATO-s, por u bë ekstremist dhe shkoi në Siri në fund të vitit 2012. Ai ishte shfaqur në shumë video për t'i thirrur shqiptarët që t'i bashkohen xhihadit. Departamenti Amerikan i Shtetit e emërtoi Lavdrimin si terrorist botëror.

 Jeta e hershme 
Lavdrim Muhaxheri lindi më 12 mars 1989 (sipas Interpolit) ose më 3 dhjetor 1989 ose përafërsisht më 1987 (sipas Kombeve të Bashkuara) në Kaçanik. Ai ka qenë ushtar i KFOR-it në kampin Bondsteel" në Ferizaj deri më 2010, ku u promovua në kampin e trajnimit të NATO-s në Afganistan.

Lavdrimi ishte me NATO mes viteve 2010 dhe 2012, pastaj u kthye në Kosovë. Në fund të vitit 2012, ai u bashkua me një shoqatë ekstremiste, së pari me një organizatë të quajtur "Parimi", ku pasta u themelua organizata rinore ekstremiste, ku ai u emërua udhëheqës ushtarak. Organizata u formua brenda Bashkësisë Islame të Kosovës (BIK). Ai poashtu ka kërcënuar se do t'i vrasë njerëzit që i kritikojnë kosovarët për shkuarjen në Siri.

 Aktivitetet ushtarake 
Lavdrim Muhaxheri shkoi në Siri në fund të vitit 2012. Ai i'u bashkua luftës civile në Siri si muxhahidin dhe u bë udhëheqës i njësisë së muxhahidinëve shqiptarë, duke u lidhur te Jabhat al-Nusra. Më 2013, ai u kthye në Kosovë dhe morri pjesë në festivalin e Ramazanit 2013 si pjesë e BIK-ut në Kaçanik, siç dëshmohet prej fotografive. Pastaj u kthye në Siri dhe u bë udhëheqës i ISIS-it i ushtarëve shqiptarë. 500 shqiptarë prej Ballkanit Perëndimore luftojnë për ISIS-in, prej të cilëve 232 janë nga Kosova.

Në tetor 2013, Muhaxheri bëri një video ku bëri thirrje shqiptarëve për t'iu bashkuar luftës. Në video ishte parë së bashku me disa shqiptarë tjerë nga Shqipëria, Maqedonia dhe Kosova, duke lëvizur shpatën dhe duke prishur pasaportat e tyre. Më 15 gusht 2014, Interpoli morri një urdhri ndërkombëtar nga autoritetet kosovare.

 Vdekja 
Policia e Kosovës dhe familja e tij ka thënë se më 8 qershor 2017, Muhaxheri u vra në Lindjen e Mesme. Sipas disa mediave lokale, Muhaxheri u vra gjatë sulmeve ajrore amerikane.

 Referime 

Kategoria:Lindje 1989
Kategoria:Vdekje 2017
Kategoria:Njerëz nga Kaçaniku